**MOJE JE DIJETE TINEJDŽER – KAKO MU POMOĆI?**

Tinejdžer je član obitelji, učenik škole i sudionik događaja u društvenoj sredini. Vaš je zadatak kao roditelja koordinirati sve te odgojne čimbenike.

Koliko mi nastojimo poštovati tinejdžera, toliko će on nastojati poštovati nas. Bez obzira na sve, nikada ne smijemo zaboraviti na dvosmjernu komunikaciju, poštovanje i bezuvjetnu ljubav.

Psihologinja Larabi navodi **poželjna roditeljska ponašanja**: hrabriti tinejdžera, zanimati se za njegov život, dati mu do znanja da može računati na vas, imati povjerenja u njega, pustiti ga da uredi svoju sobu kako želi, slušati njegova iskustva ne koreći ga.

Larabi navodi i **nepoželjna ponašanja roditelja**: obezvrjeđivanje, ruganje, kontrola školskoga i društvenoga života, biranje odjeće i frizure za tinejdžera, čitanje njegovih poruka i sl.

**Pregovaranje** između roditelja i tinejdžera treba dovesti do rješenja koje je prihvatljivo objema stranama. Tu treba biti fleksibilan, ali nikada na račun načela na kojima su zasnovani obiteljski odnosi. Roditelji moraju reći NE kada to misle, ali i podržat pravo djeteta da kaže NE.

Još jedna dobra stvar jest **obiteljski ugovor**. Primjer u nastavku:

|  |  |  |
| --- | --- | --- |
| **Pravilo** | **Sankcije za neizvršenje** | **Nagrade za izvršenje** |
| Očistiti kuhinjski stol nakon ručka | Smanjiti džeparac za 10 kn u idućem tjednu | Produžen rad na računalu, povećan džeparac, odlazak na koncert, duži boravak vani… |
| Redovito tuširanje | Manje vremena na računalu |
| Uredna soba | Čišćenje i sobe i kupaone |

Pravilo bi bilo dobro objesiti na vidljivom mjestu u kući, a ugovor trebaju potpisati svi članovi obitelji.

**Tekst preuzet iz knjige:**

Mijo Rečić, „Kako odgajati odgovornog tinejdžera – priručnik za roditelje, odgojitelje i učitelje“